Esto es fuero de Castiella.: Que si algund ome demanda a Monesterio, o Conceio, o a otro, e demandan eredamienro que an en alguna Viella condenada por pertinencias , non deve recurrir, sino por la eredat, que fue en la Viella, o en el termino de la Viella: e esto fue judgado en casa del Rey Don Alonso por el Abad de Oña , quel demandaba el Conceio de Frias un Solar do Montieio con suas eredades, e con suas pertinencias, e judgaron los Alcalles del Rey Don Johan de Piliella, y Don Ordono de Medina, que non recurriese el Abad por las pertinencias, si non fuese por el eredamiento del termino de la VieIla.